མི་འགའ་ཞིག་གི་སེམས་པར།ཆོས་བཤད་ཕྱིན་སློབ་མ་རྣམས་ཚེ་གཅིག་ལ་སངས་རྒྱ་ཐུབ་པ་ཡིན་པས་བླ་མ་དེར་རྟོགས་པ་ཡོད་མེད་ལ་ཁྱད་པར་དེ་ཙམ་མེད་བསམ་མཁན་ཡོད།དེ་ལ་ང་ཐེ་ཚོམ་ཡོད།དཔེར་ན།ཁྱེད་རང་ཟས་གཡོ་སྦྱོར་སྦྱོང་མཁན་གྱི་སློབ་ཕྲུག་ཞིག་ཡིན་པ་དང་།དགེ་རྒན་དེ་རང་ཉིད་ཀྱི་ཚོང་དོན་གོང་སྤེལ་གཏོང་མཁས་པའི་སྙན་གྲགས་ཅན་གྱི་མ་བྱན་ཞིག་ཡིན་ན་དེས་བཟོས་པའི་ཁ་ལག་དེའི་བྲོ་བ་ཁྱེད་ཀྱིས་ལྟ་མྱོང་ངམ།སྙན་གྲགས་ཅན་གྱི་མ་བྱན་དེས་ཁྱོད་ལ་རོ་བཅུད་ལྡན་པའི་ཟས་གཡོ་སྦྱོར་བྱེད་སྟངས་ཀྱི་ལག་དེབ་སྤྲད་ཡོད་རུང་ཁོ་རང་གིས་ལག་དེབ་དེ་གཞི་བཞག་ཁ་ལག་བཟོ་མྱོང་ཡོད་དམ།ཡང་ན་ཁོའི་ཡོན་ཏན་དེ་ཤེས་སྟོབས་ཙམ་ཞིག་ཡིན་ནམ།ཁོ་ལ་ཟས་གཡོ་སྦྱོར་གྱི་མྱོང་རྟོགས་སམ་ཉམས་མྱོང་ཡོད་མཁན་ཞིག་ཡིན་ནམ།